KLASA: 400-02/17-01/01

URBROJ: 2163/01-10-01-18-10

**BILJEŠKE UZ FINANCIJSKE IZVJEŠTAJE ZA RAZDOBLJE**

**01.01.2018. – 31.12.2018.**

Osnovna škola Vladimira Nazora Pazin

52 000 Pazin

Šetalište Pazinske gimnazije 9

Šifra županije: 18

Šifra grada: 321

RKP: 10782

MB: 03450252

OIB: 39968504705

Razina: 31

Razdjel: 0

Šifra djelatnosti: 8520

Razdoblje: 01.01.2018. – 31.12.2018.

 **BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

Prihodi i primici

Ukupno ostvareni prihodi i primici za razdoblje od 01.01.2018. – 31.12.2018. godine evidentirani na AOP-u 629 iznose 30.981.379 kuna. Sastoje se od prihoda poslovanja u iznosu 30.970.648 kuna (AOP 001) i prihoda od prodaje nefinancijske imovine koji se odnose na otkup stanova u iznosu 10.731 kuna (AOP 289).

AOP 063 Pomoći proračunskim korisnicima iz proračuna koji im nije nadležan povećane su u odnosu na prethodnu godinu. Razlog je povećanje ukupnih prihoda za plaće i naknade zaposlenicima zbog povećanja osnovice za plaće te naknade za prijevoz na posao i s posla. U 2018. g. veće su kapitalne pomoći iz proračuna koji nije nadležan kao i pomoći temeljem prijenosa EU sredstava zbog Projekta energetske obnove zgrade Područne škole Tinjan.

AOP 075 Prihodi od financijske imovine. Indeks za prikazani podatak nije iskazan zbog zatvaranja žiro računa i prelaska na riznicu Grada Pazina.

AOP 111 Prihodi po posebnim propisima odnose se: na prihode od učenika za sufinanciranje školske kuhinje, produženog boravka, glazbene škole, terenske nastave, na prihode s naslova osiguranja.

U 2017. godini uplatnice za školsku kuhinju počeli smo izdavati na kraju mjeseca za tekući mjesec te su nam prihodi manji u odnosu na 2018. g.

AOP 124 Prihodi od pruženih usluga odnose se na prihode od učenika za školu plivanja, za školsku knjižnicu te na prihode za otkup i najam stanova, najam školskih prostora i prihode od pružanja usluga Dječjem vrtiću i GSŠ Jurja Dobrile Pazin.

Prihodi su smanjeni u u odnosu na prošlu godinu jer u 2018. g. nije bila organizirana škola plivanja za učenike.

AOP 127 Donacije od pravnih i fizičkih osoba izvan općeg proračuna odnose se na tekuće i kapitalne donacije trgovačkih društava i fizičkih osoba te HŠSS za financiranje sportskih natjecanja pri ŠSD “Mladost”.

AOP 131 Prihodi iz nadležnog proračuna odnose se na:

* prihode Grada Pazina za decentralizirane izdatke u iznosu od 2.844.488 kuna,
* prihode iz općih prihoda i primitaka Grada Pazina za financiranje plaća učitelja produženog boravka, stručno usavršavanje zaposlenika, dnevnice učiteljima za terenske nastave, financiranje plaće logopeda i drugo u iznosu od 495.799 kuna.

Odstupanje u odnosu na prošlu godinu je zbog manjih prihoda za financiranje rashoda za nabavu nefinancijske imovine.

AOP 147 Ostali pirhodi se najvećim djelom odnose na prihode za osiguranje učenika koje financiraju roditelji učenika.

AOP 302 Prihodi od prodaje proizvedene dugotrajne imovine odnose se na prihode od prodaje stanova na kojima postoji stanarsko pravo. Razlog odstupanja u odnosu na prošlu godinu je otplata stanova u cjelosti od strane nekoliko zaposlenika u 2017. g. što nije bio slučaj u 2018. g.

Rashodi i izdaci

Ukupno ostvareni rashodi i izdaci za razdoblje od 01.01.2018. – 31.12.2018. godine evidentirani na AOP-u 630 iznose 32.587.755 kuna. Sastoje se od rashoda poslovanja u iznosu 28.889.706 kuna (AOP 148) i rashoda za nabavu nefinancijske imovine u iznosu 3.698.049 kuna (AOP 341).

AOP 149 Rashodi za zaposlene odnose se na plaće i naknade (pomoći, otpremnine, jubilarne, regres, božićnicu, dar djeci) zaposlenicima s pripadajućim doprinosima i porezima, a financiraju se iz Državnog proračuna, proračuna Grada Pazina i Općina za učitelje produženog boravka i logopeda te Grada Pazina za pomoćnike u nastavi.

Povećanje u odnosu na prethodnu godinu posljedica je povećanja ukupnih rashoda za plaće i naknade zaposlenicima najvećim djelom zbog povećanja osnovica za plaće.

AOP 160 Materijalni rashodi odnose se na rashode za redovito poslovanje škole kao što su stručno usavršavanje zaposlenika, uredski i ostali materijal, namirnice za potrebe školske kuhinje, energija, sitni inventar, materijal i usluge tekućeg investicijskog održavanja, usluge prijevoza, telefona i pošte, komunalne usluge, računalne usluge, najamnine za Glazbenu školu, zdravstveni pregledi zaposlenika, ugovori o djelu, premije osiguranja i drugo.

Kod naknada troškova zaposlenima (AOP 161) postoji veće odstupanje u odnosu na prošlu godinu zbog povećanja naknade za prijevoz na posao i s posla.

Kod rashoda za materijal i energiju (AOP 166) nema većih odstupanja u odnosu na prošlu godinu.

Rashodi za usluge (AOP 174) manji su u odnosu na prošlu godinu zbog manjih usluga tekućeg investicijskog održavanja.

AOP 253 Naknade građanima i kućanstvima odnosi se na rashode za sufinanciranje prijevoza i marende za učenike s teškoćama u razvoju te postoji odstupanje zbog većeg broja učenika s teškoćama u razvoju.

AOP 354 Rashodi za nabavu proizvedene dugotrajne imovine odnose se na nabavu računala, projektora, pametnih ploča, uredskog namještaja, kuhinjske opreme, glazbene opreme za potrebe Glazbene škole i nabavu knjiga za potrebe knjižnica. U 2018. g. je nabavljeno manje opreme u odnosu na prošlu godinu zbog čega postoji i odstupanje.

AOP 393 Rashodi za dodatna ulaganja na nefinacijskoj imovini odnose se na rekonstrukciju i obnovu školskih zgrada.

U 2018. g. proveden je Projekt energetska obnova zgrade Područne škole Tinjan.

Financijski rezultat

AOP 632 Ostvaren je manjak prihoda nad rashodima u iznosu od 1.606.376 kuna. Manjak je nastao jer se prihodi za financiranje rashoda za energetsku obnovu zgrade Područne škole Tinjan očekuju u 2019. godini.

AOP 636 Manjak prihoda i primitaka za pokriće u sljedećem razdoblju iznosi 1.698.880 kuna.

**BILJEŠKE UZ IZVJEŠTAJ O OBVEZAMA**

AOP 001 Stanje obveza 1. siječnja koje su prenesene iz prošle godine iznosi 2.198.388 kuna, a najvećim dijelom se odnose na nepodmirene obveze za plaću za 12. mjesec 2018. godine.

AOP 037 Stanje dospjelih obveza na kraju izvještajnog razdoblja iznosi 914.116 kuna, a odnose se na:

* obveze za kamate prema Petrol-u d.o.o. u iznosu od 83.117 kuna čiju obvezu podmirivanja ima Grad Pazin,
* obveze za materijal i usluge koje nisu podmirene zbog nepravovremenog dolaska računa na adresu Škole,
* obveze za nabavu nefinancijske imovine za energetsku obnovu zgrade Pš Tinjan.

AOP 090 Stanje nedospjelih obveza iznosi 2.841.454 kuna, a odnosi se na:

* obveze za bolovanja iznad 42 dana u iznosu od 63.927 kuna,
* obveze za primljena sredstva HZZ-a za stručno osposobljavanje za 2019. g. u iznosu od 83.145 kuna,
* obveze za zaposlene u iznosu od 1.705.255 (plaća za prosinac 2018. godine koja je isplaćena 10. siječnja 2019. godine),
* obveze za materijalne rashode 307.092 kuna s dospijećem do kraja siječnja 2019. godine,
* obveze za nabavu nefinancijske imovine 682.035 kuna s dospijećem do kraja siječnja 2019. godine.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

AOP 111 Osnovno obrazovanje u iznosu od 30.269.173 kuna odnosi se na rashode poslovanja i nabavu nefinancijske imovine bez rashoda za prehranu učenika.

AOP 122 Dodatne usluge u obrazovanju u iznosu od 2.318.582 kuna odnose se na rashode za prehranu učenika.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE**

AOP 018 Promjene u obujmu imovine iznose 2.000 kuna jer je godišnjim popisom imovine utvrđen:

* višak namještaja od 3.600 kuna,
* višak sitnog inventara od 616 kuna,
* manjak ostale uredske opreme u iznosu od 2.216 kuna zbog udara groma.

**BILJEŠKE UZ BILANCU**

AOP 001 Imovina i potraživanja na dan 31.12.2018. godine iznosila je 37.011.754 kuna što odgovara obavezama i izvorima.

AOP 002 Nefinancijska imovina Škole iznosi 34.107.448 kuna. Za dugotrajnu imovinu primjenjuju se stope otpisa iz Pravilnika o proračunskom računovodstvu i Računskom planu, a ispravak vrijednosti knjižen je na teret izvora vlasništva. Za kratkotrajnu imovinu, sitni inventar, primjenjuje se stopostotni otpis.

Sadašnja vrijednost građevinskih objekata je na kraju 2018. godine za 9,1 % veća u odnosu na početak godine zbog energetske obnove zgrade Područne škole Tinjan (AOP 008).

Sadašnja vrijednost postrojenja i opreme je na kraju 2018. godine je za 14,5 % manja u odnosu na početak godine što jer je u toku godine nabvaljeno manje opreme (AOP 014).

Sadašnja vrijednost knjiga je na kraju 2018. godine za 17,9 % veća u odnosu na početak godine jer je ispravak vrijednosti manji nego nabava novih knjiga (AOP 030).

Dugotrajna nefinancijska imovina u pripremi (AOP 051) je na kraju 2018. godine za 33,2 % veća u odnosu na početak godine zbok izrade glavnog projekta za nadogradnju Matične škole Pazin.

AOP 063 Financijska imovina Škole iznosi 2.904.306 kuna. Sastoji se od obveznica, dionica i udjela u glavnici, potraživanja te kontinuiranih rashoda budućih razdoblja.

AOP 073 Ostala potraživanja u iznosu od 163.339 kuna odnose se na potraživanja za bolovanja na teret HZZO i potraživanja prema Gradu Pazinu za kamate prema Petrol-u d.o.o iz prijašnjih godina.

AOP 081 Potraživanja za dane zajmove u iznosu od 147.494 kuna odnose se na zajmove za otkup stanova na kojima je postojalo stanarsko pravo.

AOP 117 Obveznice u iznosu od 518.974 kuna odnose se na otkup stanova u devizama ili staroj deviznoj štednji, a koje su uplaćene u Državni proračun.

AOP 134 Dionice i udjeli u glavnici u iznosu 4.383 kune su dionice u Erste banci.

AOP 140 Potraživanja za prihode poslovanja u iznosu od 293.552 kune odnose se na:

* potraživanja za pružene usluge u iznosu od 172.083
* potraživanja iz proračuna općina koji nije nadležan u iznosu od 2.709
* potraživanja za prihode uplaćene u proračun u iznosu od 118.760.

AOP 158 Rashodi budućih razdoblja iznose 1.776.564 kuna i odnose se na plaću za prosinac 2018. godine.

AOP 163 Obveze Škole 31.12.2018. godine su 3.755.569 kuna. Odnose se na obveze prema dobavljačima za isporučenu robu i izvršene usluge, obveze za zaposlene za prosinac 2018. godine te na obveze za nabavu nefinancijske imovine.

AOP 225 Iznos 32.233.156 kuna su vlastiti izvori iz proračuna i ostali vlastiti izvori (stambena).

AOP 232 Višak prihoda poslovanja u iznosu od 639.772 kune

AOP 236 Manjak prihoda od nefinancijske imovine u iznosu od 2.338.652 kune.

Podaci u bilanci iskazani su nakon obvezne korekcije rezultata sukladno čl. 82. Pravilnika o proračunskom računovodstvu. Provedena je obvezna korekcija rezultata zbog kapitalnih prijenosa sredstava kojima je financirana nabava nefinancijske imovine u iznosu od 1.610.649 kuna:

* 6362 Kapitalne pomoći proračunskim korisnicima iz proračuna koji im nije nadležan – 985.153 kuna
* 6382 Kapitalne pomoći iz državnog proračuna temeljem prijenosa EU sredstava – 59.824 kuna
* 6632 kapitalne donacije – 3.000 kuna
* 6712 Prihodi iz nadležnog proračuna za financiranje rashoda za nabavu nefinancijske imovine – 562.672.

Prema Pravilniku o izmjenama Pravilnika o financijskom izvještavanju u proračunskom računovodstvu objavljenom u NN 112/2018 ne prilažemo obvezne Bilješke uz Bilancu jer nemamo iskazane podatke u Bilanci.

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  | Mjesto i datum: | Pazin, 31.01.2019. |  |  |  |
|  |  |  |  |  |  |  | Odgovorna osoba |
|  |  |  | Osoba za kontaktiranje: |  KRISTINA PAMIĆ, dipl. oec. |  | (potpis) |
|  |  |  |  |  |  |  |  |
|  |  |  | Telefon za kontakt: | 052/624-121  |  |  |
|  |  |  |  |  |  |  | \_\_\_\_\_\_\_\_\_\_\_\_\_\_\_ |
|  |  |  | Odgovorna osoba: | ZDENKA TURKALJ-ČOHILJ, dipl. ped. |  | M.P. |

 M.P.